Justyna Kowalczyk

Justyna Maria Kowalczyk-Tekieli (født 1983) er en polsk tidligere langrennsløper som representerte AZS AWF Katowice. Hun debuterte i verdenscupen 9. desember 2001 med en 64.-plass på sprinten i Cogne.

Hun har to gull fra VM og to fra OL og har vunnet verdenscupen i langrenn fire ganger og Tour de Ski sammenlagt fire ganger.

 Karriere 
Under VM i 2005 i Oberstdorf kom hun på fjerdeplass på 30 km klassisk, men ble diskvalifisert etter å ha avlagt positiv dopingprøve etter en tidligere konkurranse. I prøvene ble det funnet deksametason som er et syntetisk glukokortikoid. Hun ble utestengt i to år, men utestengelsen ble senere opphevet av Den internasjonale voldgiftsretten for sport slik at hun fikk lov å konkurrere under OL i 2006 i Torino.

Under OL i 2006 i Torino tok hun bronsemedaljen på 30 km fristil. Kowalczyk tok sin første verdenscupseier på 10 km klassisk i Otepää den 27. januar 2007. I sesongen 2007/08 gjorde hun store fremskritt, og da tok hun sin andre verdenscupseier, på 15 km dobbel jaktstart i Canmore den 22. januar 2008. I tillegg hadde hun flere pallplasseringer, og hun ble nummer tre i verdenscupen sammenlagt.

Kowalczyk tok sin tredje verdenscupseier på 15 km dobbel jaktstart i Vancouver den 17. januar 2009, før hun tok sin fjerde på 10 km klassisk i Otepää den 24. januar. Hun vant det siste rennet før VM, 10 km klassisk i Val di Dentro, og under VM tok hun gull på 30 km fristil, fellesstart og 15 km dobbel jaktstart og bronse på 10 km klassisk.

Hun fortsatte å dominere verdenscupen etter VM, og hun vant 10 km fristil i Lahtis med nesten et halvt minutt på Charlotte Kalla og Marthe Kristoffersen. Kowalczyk vant verdenscupen sammenlagt foran slovenske Petra Majdič.

I sesongen 2009/10 gikk Kowalczyk inn til seks verdenscupseire, blant annet vant hun Tour de Ski, og hun vant verdenscupen sammenlagt. I OL i 2010 i Vancouver gikk hun inn til sølv på klassisk sprint bak Marit Bjørgen. På den avsluttende 30 km klassisk kom det til et spurtoppgjør med den tredobbelte gullvinneren Marit Bjørgen som Kowalczyk avgjorde til sin fordel.

Kowalczyk vant verdenscupen sammenlagt for tredje gang på rad sesongen 2010/11 etter ni andreplasser, alle på plassen bak Marit Bjørgen. I Tour de Ski, der Bjørgen ikke deltok, vant Kowalczyk klart sammenlagt etter å ha vunnet fire av de åtte etappene. Dette sikret også nok poeng til å vinne både verdenscupen sammenlagt og distansecupen. I VM 2011 ble det to sølv- og to bronsemedaljer.

Hun vant Tour de Ski 2011/12 sammenlagt etter å ha vunnet de tre første og den åttende etappen. I den avgjørende etappen opp slalåmbakken i Val di Fiemme gikk hun fra Marit Bjørgen med 28 sekunder. Hun ble nummer to sammenlagt i verdenscupen i langrenn 2011/12.
Sesongen 2012/13 vant hun Tour de Ski for fjerde gang på rad og verdenscupen sammenlagt for fjerde gang på fem sesonger.

Sesongen 2013/14 startet med seier for Kowalczyk i de to første etappene i «mini-touren» i Kuusamo. Kowalczyk vant det påfølgende rennet på Lillehammer og det siste rennet før jul, sprint klassisk i Asiago. Kowalczyk deltok ikke i Tour de Ski 2013/14. På grunn av snømangel i Oberhof  ble det klassiske skirennet som skulle vært arrangert 29. desember erstattet med en sprintetappe i fristil. Fjorårsvinneren Kowalczyk trakk seg fra rennet i protest, da hun hevdet at det er for få klassiske skirenn i touren.VG.no: Kowalczyk dropper Tour de Ski: - Krise

I Vinter-OL 2014 i Sotsji gikk Kowalczyk inn til gull på 10 km klassisk. Charlotte Kalla og Therese Johaug fulgte på de neste plassene.

I VM 2015 i Falun ble hun nummer fire på sprint klassisk, og hun fikk bronse i lagsprint fristil der hun gikk på det polske laget sammen med Sylwia Jaśkowiec. Hun ble nummer 17 på 30 km klassisk. Kowalczyk vant Vasaloppet 2015.

I Tour de Ski 2016 endte hun på 23.-plass sammenlagt, med en 14.-plass i Oberstdorf som beste enkeltresultat.Aftenposten - Slik forklarer Kowalczyk Tour de Ski-avskjeden: - Det er for risikabelt, besøkt 13. januar 2016.

Hun vant både Olav Skoglunds Minneløp 2017 og Birkebeinerrennet 2017. Fra 2015 til 2017 gikk hun for det norske langløpslaget Team Santander.

I 2018 begynte hun som assistenttrener for det polske landslaget.

 Resultater i verdenscupen i langrenn 

 Individuelle seire 
 Nr. Dato Sted Øvelse1.27. januar 2007 Otepää10 km klassisk intervallstart2.22. januar 2008 Canmore2 × 7,5 km skiathlon3.17. januar 2009 Whistler2 × 7,5 km skiathlon4.24. januar 2009 Otepää10 km klassisk intervallstart5.14. februar 2009 Val di Dentro10 km klassisk intervallstart6.8. mars 2009 Lahtis10 km fri teknikk intervallstart7.22. mars 2009 Stockholm/FalunSammenlagt verdenscupfinale8.28. november 2009 Kuusamo1,2 km Sprint klassisk9.20. desember 2009 Rogla15 km klassisk fellesstart10.10. januar 2010 Tour de Ski Gesamtwertung11.16. januar 2010 Otepää10 km klassisk intervallstart12.23. januar 2010 Rybinsk2 × 7,5 km skiathlon13.6. februar 2010 Canmore1,4 km Sprint klassisk14.9. januar 2011 Tour de Ski Gesamtwertung15.4. februar 2011 Rybinsk2 × 5 km skiathlon16.17. desember 2011 Rogla10 km klassisk fellesstart17.8. januar 2012 Tour de Ski Sammenlagt18.21. januar 2012 Otepää1,2 km Sprint klassisk19.22. januar 2012 Otepää10 km klassisk intervallstart20.2. februar 2012 Moskva1,5 km Sprint fri teknikk21.18. februar 2012 Szklarska Poręba10 km klassisk intervallstart22.13. desember 2012 Canmore10 km klassisk fellesstart23.16. desember 2012 Canmore2 × 7,5 km skiathlon24.6. januar 2013 Tour de Ski Sammenlagt25.16. februar 2013 Davos1,5 km Sprint klassisk26.10. mars 2013 Lahtis10 km klassisk intervallstart27.13. mars 2012 Drammen1,3 km Sprint klassisk28.7. desember 2013 Lillehammer10 km klassisk intervallstart29.21. desember 2013 Asiago1,25 km Sprint klassisk30.19. januar 2014 Szklarska Poręba10 km klassisk fellesstart31. 4. februar 2017  Pyeongchang 15 km skiathlon

 Sammenlagtplasseringer 
 Sesong Totalt Distanse Sprint Poeng Plassering Poeng Plassering Poeng Plassering 2001/02  1  103.  -  -  1 73. 2002/03  8  88.  -  -  8  61. 2003/04  88  46.  51  42.  37  38. 2004/05  98  44.  76  30.  22  44. 2005/06  392  13.  225  17.  167  17. 2006/07  484  8.  252  10.  136  17. 2007/08  1096  3.  661  3.  301  8. 2008/09  1812  1.  1004  1.  408  4. 2009/10  2064  1.   929  1.  575  1. 2010/11  2073  1.  1039  1.  314  5. 2011/12  2419  2.  1324  2.  515  4. 2012/13  2017  1.  1027  1.  430  2. 2013/14  618  12.  348  7.  170  13. 2014/15  411  13.  292  13.  67  33. 2015/16  598  16.  350  13.  52  35.

 Se også 
 Liste over mestvinnende verdenscupvinnere i skisport

 Referanser 

 Eksterne lenker 

 Justyna Kowalczyk offisielle hjemmeside
 Justyna Kowalczyk uoffisiell nettside på engelsk og svensk

Kategori:Personer fra Limanowa fylke
Kategori:Polske langrennsløpere
Kategori:Langrennstrenere
Kategori:Olympiske mestere for Polen
Kategori:Verdensmestere i langrenn
Kategori:Olympiske sølvmedaljevinnere for Polen
Kategori:Olympiske bronsemedaljevinnere for Polen
Kategori:Olympiske medaljevinnere i langrenn
Kategori:Tour de Ski-vinnere
Kategori:U23-verdensmestere i langrenn
Kategori:Dopingsaker i langrenn
Kategori:Ordenen Polonia Restituta
Kategori:Deltakere for Polen under Ski-VM 2003
Kategori:Deltakere for Polen under Ski-VM 2005
Kategori:Medaljevinnere under Vinter-OL 2006
Kategori:Deltakere for Polen under Vinter-OL 2006
Kategori:Langrennsløpere under Vinter-OL 2006
Kategori:Deltakere for Polen under Ski-VM 2007
Kategori:Deltakere for Polen under Ski-VM 2009
Kategori:Medaljevinnere under Vinter-OL 2010
Kategori:Deltakere for Polen under Vinter-OL 2010
Kategori:Langrennsløpere under Vinter-OL 2010
Kategori:Deltakere for Polen under Ski-VM 2011
Kategori:Deltakere for Polen under Ski-VM 2013
Kategori:Medaljevinnere under Vinter-OL 2014
Kategori:Deltakere for Polen under Vinter-OL 2014
Kategori:Langrennsløpere under Vinter-OL 2014
Kategori:Deltakere for Polen under Ski-VM 2015
Kategori:Langrennsløpere tilknyttet Vasaloppet
Kategori:Deltakere for Polen under Ski-VM 2017
Kategori:Deltakere for Polen under Vinter-OL 2018
Kategori:Langrennsløpere under Vinter-OL 2018
Kategori:Deltakere for Polen under Ski-VM 2019